als_Latn dik_Latn sag_Latn
Si fillim, duhet kuptuar se aknet janë një sëmundje. Për këtë arsye, është shumë e rëndësishme të kuptohet që nuk mund të trajtohet pa bërë një vizitë te mjeku specialist. “Në krijimin e akneve ndikojnë shumë faktorë të brendshëm dhe të jashtëm, që duhen vlerësuar nga një mjek i specializuar. Vetëm pasi bëhet një gjykim i shëndoshë i të gjithë këtyre faktorëve, mund të merret trajtimi i duhur, – thotë dermatologia Liberta Labinoti e klinikës "Vivia". – Aknet janë një sëmundje kronike, ndaj duhen trajtuar si të tilla. Kjo do të thotë që një njeri që vuan nga aknet, nuk mund të presë të shërohet prej tyre brenda disa ditësh, edhe pse mund të shihet një përmirësim i shpejtë, sepse është e sigurt që, pa kujdesin e vazhdueshëm, aknet do të kthehen përsëri. Por, si çdo sëmundje, kur i kushtohet kujdes dhe trajtim i vazhdueshëm, aknet mund të mbahen nën kontroll.
CILAT JANË TRAJTIMET MË TË MIRA KUNDËR AKNEVE?
Kujdes! Aknet janë një sëmundje e lëkurës, e cila në forma të moderuara ose të rënda sjell probleme të rëndësishme psikologjike, sidomos tek adoleshentët, dhe në rastet kur nënvlerësohen, lënë shenja të përhershme në lëkurë. Trajtimet variojnë nga aplikimet e thjeshta të kremrave apo përdorimi i aparaturave moderne si Isolaz, deri në kombinimet e medikamenteve si antibiotikët, kontraceptivët apo derivatet e vitaminës A (Roakutani). Për fat të keq, në Shqipëri antibiotikët apo Roakutani mund të shiten nga farmacistët pa recetë, pa marrë parasysh pasojat tejet të rrezikshme për pacientët. “Teknologjia e avancuar së fundmi, na ofron një nga mënyrat më të mira të trajtimit të akneve, pa u shoqëruar me efekte anësore. Aparatura që kombinon vakumin dhe rrezatimin IPL quhet Isolaz. Preferohet sidomos në moshat e reja, ku nuk rekomandohen medikamentet dhe kombinimet e ndërlikuara të terapive lokale”, thotë dermatologia Labinoti. Pa marrë parasysh moshën apo llojin e lëkurës, Isolaz-i është një mënyrë revolucionare për të arritur spastrimin thellë të poreve dhe eliminimin e akneve. “Studimet klinike tregojnë se trajtimi me Isolaz jep rezultate të menjëhershme brenda 24-48 orësh. Isolaz-i vepron në ato raste kur nuk ka rezultate të dukshme nga përdorimi i antibiotikëve. Njëkohësisht, shërben si trajtimi bazë për t’u hedhur më pas në përdorimin e kremrave. Isolaz-i ndihmon lëkurën të absorbojë më mirë kremrat dhe trajtimet e tjera që bëhen nga jashtë”, thotë dermatologia Liberta Labinoti.
SI T’I PARANDALONI?
“Është më mirë të parandalosh, sesa të kurosh!”. Kjo është këshilla më e zakonshme që do të dëgjoni nga goja e një mjeku. Ajo vlen edhe kur bëhet fjalë për trajtimet e akneve.
Si mund t’i parandaloni aknet?
1. Është e rëndësishme të aplikoni produkte të caktuara të higjienës personale.
2. Ndiqni një regjimi të caktuar ushqimor.
1. Higjiena personale
“Një fytyrë e yndyrshme është e predispozuar të vuajë nga aknet. Ndaj, njerëzit me fytyrë të yndyrshme duhet të bëjnë pjesë të higjienës së përditshme personale përdorimin e një xheli pastrues për fytyrë të yndyrshme, si dhe një emulsioni që ul prodhimin e yndyrës”, thotë dermatologia Kozeta Dyrmishi.
2. Për të pasur nën kontroll aknet, duhet t’i kushtohet rëndësi e veçantë edhe mënyrës së ushqyerjes. Disa ushqime përmbajnë elemente që ndihmojnë në parandalimin e krijimit të akneve, ashtu si shumë ushqime të tjera i irritojnë ato.
Ushqimet anti akne janë:
1. Ushqime të pasura me vitaminën C: portokalli, kumbulla, luleshtrydhet, arra e kokosit dhe brokoli. Nëse doni t’i shtoni larmi dietës suaj, atëherë përgatisni një sallatë frutash çdo mëngjes dhe shoqërojeni me drithëra.
2. Mollët janë të pasura me vitaminat A, B, dhe C, që do të thotë se përmbajnë shumë hekur dhe kalium. Ushqime të pasura me squfur.
3. Vezët janë ndër artikujt ushqimorë më të pasura me squfur, ideale kundra akneve.
USHQIMET QË DUHEN SHMANGUR:
1. Ushqimet e pasura me hormone me origjinë androgjene.
Cilat janë ushqimet që i përmbaj- në ato? Mishi dhe qumështi. Qumështi i irriton aknet. Nga ana tjetër, proteinat e mishit ndihmojnë në eliminimin e tyre. Ndaj tregohuni të kujdesshëm që mishin ta blini në një dyqan mishi dhe jo në ushqimore, ku ka shumë mundësi që mishi të jetë me përmbajtje të madhe hormonesh.
2. Sheqeri
Personat që vuajnë nga aknet iu këshillohet të rrinë larg ushqimeve me përmbajtje të lartë sheqeri. Një mënyrë për të trajtuar me efikasitet aknet është ndjekja e planit treditor, të cilin e gjeni në http://www.easyskintreatment.com/acnefree.
als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn som_Latn als_Latn